**YLEISTÄ**

Kiiminkijoki ry:n toiminnassa ovat mukana Utajärvi, Puolanka, Oulu sekä alueen yrittäjiä ja yhdistyksiä. Yrittäjien aktivointi ja yhdistyksen toimintaan osallistuminen on keskeistä yhdistyksen tulevaisuuden toimintaa katsottaessa. Tavoitteena on saada mukaan toimintaan uusia yrittäjä- ja yhdistys sekä kannatusjäseniä.

**HANKKEET** Kiiminkijoen kalatalousalueen ja Kiiminkijoki ja suisto kuntoon ry:n kanssa tehdään yhteistyötä kalataloudellisten kunnostushankkeiden kanssa.

Valmistellaan v. 2026 Oulun kulttuuripääkaupunkivuotta silmällä pitäen tapahtuma -ja melontahanketta, mikäli saadaan kuntajäsenmaksuista lisää rahoitusta. Tutkitaan mahdollisuutta uittoperinteen elvyttämiseksi ja koeluonteisen uiton toteuttamiseksi joen liettyneiden pohjien puhdistamiseksi.

Osallistutaan Kiiminkijoen valuma-alueeseen kohdistuvaan Luonnonvarakeskuksen hankkeeseen ”Maankäyttösektorin ilmastotoimenpiteiden yhteissuunnittelu Kiiminkijoen valuma-alueella (MATKI)”.

**MARKKINOINTI JA TIEDOTUS**

Tiedotamme nettisivuillamme alueen tapahtumista ja matkailupalveluista.

Olemme mukana lähialueen matkailukohteiden kanssa kotimaisessa ja kansainvälisessä markkinoinnissa ja kehittämisessä.

Kiiminkijoki ry jatkaa yhteistyötä viranomaistahojen sekä alueellisten toimijoiden kanssa.

**TAPAHTUMAT**

Kiiminkijoki ry ja sen jäsenyhdistykset osallistuvat mahdollisuuksien mukaan erilaisiin alueen kesätapahtumiin. Osallistumme Pohjois-Suomen erämessuille 18.-21.5.2023 Ouluhallilla yhteisosastolla Puolangan kunnan kanssa.

Yhdistys tukee yhteistyökumppaneiden järjestämiä tapahtumia mm. tiedottamalla niistä Kiiminkijoen netti- ja facebook-sivuilla ja osallistumalla niihin mahdollisuuksien mukaan.

Yhdistys on mukana 10.6.2023 toteutettavan Kiiminkijokimelonnan markkinoimisessa. Käytännön järjestelyistä tehdään sopimus Lappiksen / Oulun melontakeskuksen kanssa. Yhdistys osallistuu mahdollisuuksien mukaan muihin Kiiminkijokivarren kesätapahtumiin.

**VESISTÖJEN SUOJELU JA VIRKISTYSKÄYTTÖ**

Kiiminkijoki ry osallistuu alueella toimiviin vesiensuojelu- ja kunnostusohjelmiin sekä virkistyskäytön kehittämiseen. Vesistöjen hyvä tila on perusta alueella toimivien luontoon, maaseutuun ja alkutuotantoon tukeutuvien palvelu- ja tuotantoyrityksien toiminnalle. Yhdistys tarvittaessa lausuu mm. vesienhoidon toimenpideohjelmasta ja turvetuotantoalueista. Seurataan maankäyttöä ja vesistöjen tilaa Kiiminkijoen valuma-alueella mm. Viinivaaran vedenottohankkeen ja maankäyttöhankkeiden suhteen.

Hyvin erilaisten luonnontuotteiden ja luonnosta saatavien raaka-aineiden jatkojalostuksen kannalta vesistöjen tilalla on merkittävä rooli. Matkailuelinkeinon kasvaminen ja kannattavuuden paraneminen sekä asukkaiden viihtyvyys ja kokonaisvaltainen hyvinvointi ovat merkittäviä tekijöitä.

**TOIMINNAN PAINOTUS**

Kiiminkijoki ry keskittyy tapahtumien ja tuoreimpien hankkeiden tuloksista tiedottamiseen, alueen matkailumarkkinoinnin ja alueellisen verkottumisen ja viestinnän tukemiseen.

**TOIMINTASUUNNITELMA 2023**

|  |  |  |
| --- | --- | --- |
| tammikuu | Yhdistystoiminta | Kirjanpito ja verotus, tilinpäätös |
| helmikuu | Yhdistystoiminta  Tiedottaminen | Hallituksen kokous  Kesätapahtumien aikataulutus |
| maaliskuu | Yhdistystoiminta | Vuosikokous |
| huhtikuu | Yhdistystoiminta Tiedottaminen | Hallituksen kokous ja  Kesän toiminnan suunnittelu |
| toukokuu | Yhdistystoiminta Tiedottaminen | Nettisivujen päivitys, sosiaalinen media  Pohjois-Suomen erämessut 18.-21.5.  Kiiminkijokimelonnan mainostaminen |
| kesäkuu | Yhdistystoiminta Tapahtuma | Hallituksen kokous  Kiiminkijokimelonta ja Maakinen Martinniemi la 10.6. |
| heinäkuu | Tapahtuma | Juorkunan kyläpäivät |
| elokuu | Tapahtuma Yhdistystoiminta | Nopeusonginnan MM-kisat Niemeläntörmällä  Tervastiima-viikko Ylikiimingissä |
| syyskuu | Yhdistystoiminta Tapahtuma | Hallituksen kokous  Alavuoton perinnepäivä |
| lokakuu | Hanketoiminta | Hankesuunnittelua |
| marraskuu | Tapahtuma Yhdistystoiminta | Meidän Haukipudas-markkinat  Hallituksen kokous, vuoden 2024 toiminnan suunnittelua |
| joulukuu | Yhdistystoiminta | Pikkujoulu |